[pic] | EUROOPA ÜHENDUSTE KOMISJON |

Brüssel 25.2.2008

KOM(2008) 117 lõplik

2002/0222 (COD)

KOMISJONI ARVAMUS,

EÜ asutamislepingu artikli 251 lõike 2 kolmanda lõigu punkti c alusel, milles käsitletakse Euroopa Parlamendi muudatusi nõukogu ühises seisukohas seoses Euroopa Parlamendi ja nõukogu ettepanekuga direktiivi kohta, mis käsitleb tarbijakrediidilepinguid, ning komisjoni ettepaneku muutmist vastavalt EÜ asutamislepingu artikli 250 lõikele 2

MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel

2002/0222 (COD)

KOMISJONI ARVAMUS,

EÜ asutamislepingu artikli 251 lõike 2 kolmanda lõigu punkti c alusel, milles käsitletakse Euroopa Parlamendi muudatusi nõukogu ühises seisukohas seoses Euroopa Parlamendi ja nõukogu ettepanekuga direktiivi kohta, mis käsitleb tarbijakrediidilepinguid, ning komisjoni ettepaneku muutmist vastavalt EÜ asutamislepingu artikli 250 lõikele 2

1. TAUST

Ettepaneku edastamine Euroopa Parlamendile ja nõukogule: (dokument KOM(2002) 443 (lõplik) – 2002/0222 COD) | 12. september 2002 |

Euroopa Parlamendi arvamus (esimene lugemine): | 20. aprill 2004 |

Esimese muudetud ettepaneku esitamine: | 29. oktoober 2004 |

Teise muudetud ettepaneku esitamine: | 7. oktoober 2005 |

Poliitilise kokkuleppe saavutamine nõukogus | 21. mai 2007 |

Ühise seisukoha vastuvõtmine: | 14. september 2007 (kvalifitseeritud häälteenamus) |

Majandus- ja Sotsiaalkomitee arvamus | 17. juuli 2003 |

Euroopa Parlamendi arvamus (teine lugemine) | 16. jaanuar 2008 |

2. KOMISJONI ETTEPANEKU EESMÄRK

Ettepanekul tarbijakrediiti käsitleva uue direktiivi kohta on kaks eesmärki: tagada tarbijakaitse kõrge tase ja luua tõelise siseturu tingimused tarbijakrediidi valdkonnas.

1987. aasta direktiiv põhines minimaalsel ühtlustamisel. Peaaegu kõik liikmesriigid on erineval määral neist standardeist kaugemale läinud, ning see on takistanud ühtse turu loomist. Direktiivi viie peamise mooduli (lepingueelne ja lepingutega seotud teave, krediidi kulukuse aastamäär, taganemisõigus ja varasema tagasimaksmise õigus) eelkõige täieliku ühtlustamise eesmärk on aidata kaasa ühtse turu loomisele tarbijakrediidi valdkonnas, kuna krediidiandjad ei pea enam kohandama oma tooteid liikmesriikides kehtivate erinevate õigusnormidega.

Praegu kehtiv tarbijakrediiti käsitlev direktiiv (87/102/EÜ) võeti vastu 1987. aastal ja selles on sätestatud ainult peamised tarbijakaitsemeetmed. Hiljutised turu arengud nõuavad nende eeskirjade kohandamist.

3. KOMISJONI ARVAMUS EUROOPA PARLAMENDI MUUDATUSETTEPANEKUTE KOHTA

Euroopa Parlament hääletas teisel lugemisel tervikteksti poolt, mis sisaldab mitut ühise seisukoha tekstis tehtavat muudatust. Tekst on nõukogu, Euroopa Parlamendi ja komisjoni vahel peetud läbirääkimiste tulemus. Kõige tähtsamas ja samas vastuolulisemas muudatuses käsitletakse krediidi ennetähtaegse tagastamise korral makstavaid hüvitisi. Seoses hüvitise kindlaksmääramisega jättis Euroopa Parlament välja viite Euroopa Keskpanga viiteintressimäärale ning lisas liikmesriikide jaoks võimaluse kehtestada säte, mille alusel võib krediidiandja erandkorras nõuda künnisest suuremat hüvitist, kui tema kahjud on künnisest suuremad, ning tarbijad võivad taotleda hüvitise vähendamist, kui nad suudavad tõestada, et hüvitis ületab tegelikult kantud kahju.

Komisjon nõustub selle muudatusega ja kõigi muude Euroopa Parlamendis hääletamise teel heakskiidetud muudatustega. Euroopa Parlamendis toimunud teise lugemise tulemus oli üldiselt rahuldav. Lepingueelne teave, lepingutes sisalduv teave ning krediidi kulukuse aastamäär on täielikult ühtlustatud. Taganemisõigus on täielikult ühtlustatud ning liikmesriikidele on jäetud vähese paindlikkusega võimalus vähendada väga piiratud tingimustel taganemisõiguse kasutusperioodi neljateistkümnelt päevalt seitsmele päevale. Komisjon oleks eelistanud suuremat ühtlustamist selles valdkonnas ning samuti krediidi ennetähtaegse tagastamise korral makstavate hüvitiste osas. Siiski nõustub komisjon liikmesriikidele võimaldatud paindlikkusega, mis moodustavad osa lepingupaketist, millega kehtestatakse tarbijakaitse kõrge tase ning määratakse kindlaks tõelise siseturu tingimused tarbijakrediidi valdkonnas.

4. KOKKUVÕTE

EÜ asutamislepingu artikli 250 lõike 2 kohaselt muudab komisjon vastavalt eespool esitatule oma ettepanekut.